CELEX: 62020CA0472
Language: ga
Date: 2022-03-31 00:00:00
Title: Cás C-472/20: Breithiúnas na Cúirte (an Séú Dlísheomra) an 31 Márta 2022 (iarraidh ar réamhrialú ón Fővárosi Törvényszék – an Ungáir) – Lombard Pénzügyi és Lízing Zrt. v PN (Tarchur chun réamhrialú – Cosaint tomhaltóirí – Treoir 93/13/CEE – Téarmaí éagóracha – Comhaontuithe creidmheasa – Iasacht ainmnithe in airgeadra eachtrach inaisíoctha san airgeadra náisiúnta – Téarma conartha a chuireann an riosca athraithe ráta malairte ar an tomhaltóir – Éagóir téarma a bhaineann le príomhábhar an chonartha – Éifeachtaí – Neamhbhailíocht conartha – Dochar tromchúiseach don tomhaltóir – Éifeacht úsáideach Threoir 93/13 – Tuairim neamhcheangailteach den chúirt uachtarach – Féidearthacht na páirtithe a thabhairt ar ais sa staid a bheadh mar fhéidearthacht dóibh dá mba rud é nár tugadh an conradh sin i gcrích)

23.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 207/3
            
         
      Breithiúnas na Cúirte (an Séú Dlísheomra) an 31 Márta 2022 (iarraidh ar réamhrialú ón Fővárosi Törvényszék – an Ungáir) – Lombard Pénzügyi és Lízing Zrt. v PN
      (Cás C-472/20) (1)
      
      (Tarchur chun réamhrialú - Cosaint tomhaltóirí - Treoir 93/13/CEE - Téarmaí éagóracha - Comhaontuithe creidmheasa - Iasacht ainmnithe in airgeadra eachtrach inaisíoctha san airgeadra náisiúnta - Téarma conartha a chuireann an riosca athraithe ráta malairte ar an tomhaltóir - Éagóir téarma a bhaineann le príomhábhar an chonartha - Éifeachtaí - Neamhbhailíocht conartha - Dochar tromchúiseach don tomhaltóir - Éifeacht úsáideach Threoir 93/13 - Tuairim neamhcheangailteach den chúirt uachtarach - Féidearthacht na páirtithe a thabhairt ar ais sa staid a bheadh mar fhéidearthacht dóibh dá mba rud é nár tugadh an conradh sin i gcrích)
      (2022/C 207/04)
      Teanga an cháis: an Ungáiris
      
         An chúirt a rinne an tarchur
      
      Fővárosi Törvényszék
      
         Páirtithe sna príomhimeachtaí
      
      
         Iarratasóir: Lombard Pénzügyi és Lízing Zrt.
      
         Cosantóir: PN
      
         An chuid oibríochtúil
      
      
                  1)
               
               
                  Ní mór Treoir 93/13/CEE ón gComhairle an 5 Aibreán 1993 maidir le téarmaí éagóracha i gconarthaí tomhaltóra a léirmhíniú sa chiall nach féidir éifeacht úsáideach a fhorálacha a áirithiú, in éagmais rialach dlí náisiúnta de chineál forlíontach lena rialaítear cás den sórt sin, trí thuairim neamhcheangailteach ó chúirt uachtarach an Bhallstáit lena mbaineann, agus leis sin amháin, lena sonraítear do na cúirteanna íochtaracha cur chuige a leanfar le dearbhú go bhfuil conradh bailí nó go bhfuil éifeacht aige idir na páirtithe nuair nach féidir leis an gconradh seo a bheith ann mar gheall ar éagóir théarma a bhaineann lena phríomhchuspóir.
               
            
                  2)
               
               
                  Ní mór Treoir 93/13 a léirmhíniú sa chiall nach gcuireann sí bac ar an gcúirt náisiúnta inniúil cinneadh a dhéanamh na páirtithe i gconradh maidir le hiasacht a thabhairt ar ais sa staid ina mbeadh siad mura mbeadh an conradh sin tugtha i gcrích ar an bhforas go ndearbhaítear go bhfuil téarma den chonradh sin a bhaineann lena phríomhchuspóir éagórach faoin Treoir sin, ag aithint, má bhíonn an t-athbhunú sin dodhéanta, go bhfuil sé de dhualgas uirthi a chinntiú go mbeidh an tomhaltóir sa staid ina mbeadh sé mura mbeadh an téarma a mheastar a bheith éagórach ann riamh.
               
            
         (1)  IO C 423, 07.12.2020